**Бялко́ўшчына** (трансліт.: *Bialkoŭščyna*, руск.: Белковщина) — аграгарадок (да 2011 года — вёска) у Смаргонскім раёне Гродзенскай вобласці. Уваходзіць у склад Каранёўскага сельсавета. За 8 км на паўднёвы захад ад Смаргоні, 257 км ад Гродна, 8 км ад чыгуначнай станцыі Смаргонь на лініі Маладзечна — Вільнюс.

Гісторыя
--------

Вядома з канца 19 стагоддзя. На пачатку 20 стагоддзя ў Смаргонскай воласці Ашмянскага павета Віленскай губерні. З верасня 1915 года да снежня 1918 года акупіраваны германскімі войскамі. З 1 студзеня 1919 года ў БССР, з 27 лютага 1919 года Літоўска-Беларускай ССР. З мая 1919 года акупіраваны польскімі войскамі, у ліпені 1920 года заняты Чырвонай Арміяй, у верасні — зноў заняты польскімі войскамі. З кастрычніка 1920 года ў Сярэдняй Літве. З лютага 1922 года ў складзе Польшчы, у Смаргонскай гміне Ашмянскага павета Віленскага ваяводства. З лістапада 1939 года зноў у БССР. З 15 студзеня 1940 года ў Смаргонскім раёне Вілейскай вобласці. З 12 кастрычніка 1940 года ў Слабененскім сельсавеце. У часы Другой сусветнай вайны з 25 чэрвеня 1941 года да 5 ліпеня 1944 года акупіраваны нацысцкімі войскамі, загінулі і прапалі без звестак 2 жыхары вёскі. З 20 верасня 1944 года ў Маладзечанскай вобласці. З 16 ліпеня 1954 года па 25 чэрвеня 2008 года вёска з’яўлялася цэнтрам Бялкоўшчынскага сельсавета. З 20 студзеня 1960 года ў Гродзенскай вобласці. У 1970 годзе цэнтр калгаса «Перамога», працавалі рамонтна-механічная майстэрня, ветэрынарны ўчастак, 8-гадовая школа, клуб, бібліятэка, ФАП, аддзяленне сувязі. У 1994 годзе ў саўгасе Смаргонскі, працавала 8-гадовая школа, дзіцячы сад-яслі, бібліятэка, клуб. У 1995 годзе дзейнічалі 2 бібліятэкі, клуб, аддзяленне сувязі, камбінат бытавога абслугоўвання, магазін. У 2004 годзе працаваў сельскі клуб, бібліятэка, базавая школа, дзіцячы сад, комплексны прыёмны пункт, ФАП, аддзяленне сувязі і ААТ «ААБ Беларусбанк», магазін. З 31 ліпеня 2008 года ў Каранёўскім сельсавеце.

Насельніцтва
------------

* 8 двароў, 61 жыхар (1897)
* 61 жыхар (1905)
* 4 двары, 85 жыхароў (1909)
* 19 двароў, 76 жыхароў (1940)
* 76 жыхароў (1970)
* 44 гаспадаркі, 120 жыхароў (1994)
* 598 двароў, 1275 жыхароў (1995).
* 61 гаспадарка, 182 жыхары (2013)
* 59 гаспадарак, 183 жыхары (2016)

Інфраструктура
--------------

У 2016 годзе працавалі вучэбна-педагагінчы комплекс яслі-сад — пачатковая школа, Дом культуры, бібліятэка, фельчарска-акушэрскі пункт, комплексны прыёмны пункт, аддзяленне сувязі, магазін.

Памятныя мясціны
----------------

* Помнік землякам, што загінулі ў Другую сусветную вайну

Зноскі
------

1. ↑  Назвы населеных пунктаў Рэспублікі Беларусь: Гродзенская вобласць: нарматыўны даведнік / І. А. Гапоненка і інш.; пад рэд. В. П. Лемцюговай. — Мн.: Тэхналогія, 2004. — 469 с. ISBN 985-458-098-9 (DJVU).
2. ↑  Решение Гродненского областного Совета депутатов от 25 июня 2008 г. № 92 «О решении вопросов административно-территориального устройства Сморгонского района» (руск.)
3. ↑  БелЭн, 1996

Літаратура
----------

* Бялкоўшчына // Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — С. 399. — 10 000 экз. — ISBN 985-11-0035-8. — ISBN 985-11-0068-4 (т. 3).

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Каранёўскі сельсавет** |
| --- |
| Цэнтр | Асінаўшчына 2 |
| Аграгарадкі | Бялкоўшчына |
| Вёскі | Арэхаўка ·  Асінаўка ·  Аславяняты ·  Белевічы ·  Беразнякі ·  Васілевічы ·  Васюкі ·  Гавуці ·  Галяшонкі ·  Глінна ·  Зацішша ·  Караваі ·  Карані ·  Краснае ·  Кулакова ·  Лісічына ·  Лубянка ·  Ляўкі ·  Мацюляны ·  Пагарэльшчына ·  Падзялёная ·  Панара ·  Перавессе ·  Рыбакі ·  Сазоны ·  Святляны ·  Слабсны ·  Смалярня ·  Студзянец ·  Стымоні ·  Талмуцішкі ·  Татаршчына ·  Хадакі ·  Харукова ·  Хацені ·  Хвецавічы ·  Шаматова ·  Яжгі |
| Хутары | Навінка |